SAUK se Hlaudi gee raad vir matrieks | Maroela Media
Hlaudi Motsoeneng, bedryfshoof van die SAUK, wat volgens die Openbare Beskermer oneerlik was oor sy kwalifikasies, het gesê 'n persoon kan baie kwalifikasies hê, maar sonder 'n brein help dit nie, het The Citizen berig.
"Mense kry twee tipes mense in die wêreld. Jy het gesertifiseerde mense en geleerde mense. Jy kan baie grade hê maar jy het ook 'n brein nodig," het Motsoeneng aan die koerant gesê. Dit volg nadat Motsoeneng glo Maandag tydens die aankondiging van die matriekuitslae gesê het: "Want as jy papier het, maar jy het nie 'n brein nie, kan jy vergeet [sic]."
Volgens Motsoeneng het hy probeer verduidelik dat 'n kwalifikasie nie genoeg is nie. "Jy kan al die kwalifikasies hê, maar as jy byvoorbeeld nie die mas kan opkom in die ateljee nie, hoe kan jy werk? Ek het myself gekwalifiseer. Mense kan skryf en dink wat hulle wil. Ek weet nie wat is die relevansie van matriek as ek 'n moderne senior sertifikaat het, wat hoër is as 'n matrieksertifikaat nie."
Thuli Madonsela, Openbare Beskermer, het verlede jaar bevind dat Motsoeneng oneerlik was oor sy matriekkwalifikasie. Hy was destyds waarnemende bedryfshoof en is in Julie permanent aangestel.
Toeriste in Kaapstad beroof
Eina !!Hoe gorrel hy nou!
Sjoe watter geniale opmerking!!!
Wat is boehaai oor die matrieks in elk geval? Ek verstaan dit nie. Miskien het ek (met 3 grade agter my naam) nie 'n brein nie………………….
Ek sou dink dat sonder 'n brein gaan dit moeilik wees om in die eerste plek 'n matrieksertifikaat te kry.